CELEX: 32017R0208
Language: et
Date: 2016-10-31 00:00:00
Title: Komisjoni delegeeritud määrus (EL) 2017/208, 31. oktoober 2016, millega täiendatakse Euroopa Parlamendi ja nõukogu määrust (EL) nr 575/2013 seoses regulatiivsete tehniliste standarditega sellise täiendava likviidsete vahendite väljavoolu kohta, mis vastab negatiivse turustsenaariumi mõjust krediidiasutuse või investeerimisühingu tuletistehingutele tulenevale tagatise vajadusele (EMPs kohaldatav tekst )

8.2.2017   
            
            
               ET
            
            
               Euroopa Liidu Teataja
            
            
               L 33/14
            
         KOMISJONI DELEGEERITUD MÄÄRUS (EL) 2017/208,
   31. oktoober 2016,
   millega täiendatakse Euroopa Parlamendi ja nõukogu määrust (EL) nr 575/2013 seoses regulatiivsete tehniliste standarditega sellise täiendava likviidsete vahendite väljavoolu kohta, mis vastab negatiivse turustsenaariumi mõjust krediidiasutuse või investeerimisühingu tuletistehingutele tulenevale tagatise vajadusele
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 26. juuni 2013. aasta määrust (EL) nr 575/2013 krediidiasutuste ja investeerimisühingute suhtes kohaldatavate usaldatavusnõuete kohta ja määruse (EL) nr 648/2012 muutmise kohta, (1) eriti selle artikli 423 lõike 3 neljandat lõiku,
   ning arvestades järgmist:
   
               (1)
            
            
               Määruse (EL) nr 575/2013 artikli 423 lõike 3 kohaselt lisavad krediidiasutused ja investeerimisühingud täiendava vahendite väljavoolu, mis vastab tagatise vajadusele, mis tuleneks negatiivse turustsenaariumi mõjust krediidiasutuse või investeerimisühingu tuletistehingutele, rahastamistehingutele ja muudele lepingutele, kui need on olulised. Kuna olulisust tuleb kaaluda, on vaja kiiresti täpsustada täiendav vahendite väljavool, mis vastab tagatise vajadusele, mis tuleneks negatiivse turustsenaariumi mõjust krediidiasutuse või investeerimisühingu tuletistehingutele, ning krediidiasutuse või investeerimisühingu rahastamistehingutele ja muudele lepingutele negatiivse turustsenaariumi mõjust tuleneva tagatise vajaduse olulisust kaalutakse järgmises etapis.
            
         
               (2)
            
            
               Kuna määruse (EL) nr 575/2013 artikli 423 lõikes 3 osutatakse tagatise vajadusele, peaks kehtestatavate õigusnormide kohaldamisala piirduma tagatud tuletistehingutega, sh need, mille lõpptähtaeg saabub 30 päeva jooksul.
            
         
               (3)
            
            
               Krediidiasutuste ja investeerimisühingute ning tuletisinstrumentide turgude võrdsete tingimuste tagamiseks peaks täiendava tagatiste väljavoolu arvutamine põhinema turu väärtuse hindamise muutuste puhul ajalooliste andmete arvestamise meetodil, mille kõnealuse täiendava tagatiste väljavoolu kindlaksmääramiseks töötas välja Baseli pangajärelevalve komitee, ning selle sisendina tuleb kasutada eelnenud 24 kuu kõikide 30-päevaste perioodide lõpu suurimat agregeeritud kumulatiivset netoväljavoolu või netosissevoolu portfelli tasandil.
            
         
               (4)
            
            
               Euroopa Pangandusjärelevalve (EBA) esitas komisjonile regulatiivsete tehniliste standardite eelnõu. Komisjon andis Euroopa Parlamendi ja nõukogu määruse (EL) nr 1093/2010 (2) artiklis 10 sätestatud korras EBA-le teada, et ei kavatse neid regulatiivseid tehnilisi standardeid kinnitada, ja selgitas kinnitamata jätmise põhjuseid. EBA esitas regulatiivsete tehniliste standardite eelnõu ametliku arvamuse vormis uuesti, nõustudes komisjoni ettepanekuga, mis põhines Baseli pangajärelevalve komitee ajalooliste andmete arvestamise meetodi rangel järgimisel.
            
         
               (5)
            
            
               Käesolev määrus põhineb EBA poolt uuesti komisjonile esitatud regulatiivsete tehniliste standardite eelnõul.
            
         
               (6)
            
            
               EBA on korraldanud käesoleva määruse aluseks oleva regulatiivsete tehniliste standardite eelnõu kohta avaliku konsultatsiooni, analüüsinud võimalikku asjaomast kulu ja tulu ning küsinud arvamust määruse (EL) nr 1093/2010 artikli 37 kohaselt loodud pangandussektori sidusrühmade kogult,
            
         ON VASTU VÕTNUD KÄESOLEVA MÄÄRUSE:
   Artikkel 1
   Krediidiasutuse või investeerimisühingu tuletistehingute olulisus
   1.   Krediidiasutuse või investeerimisühingu tuletistehingud loetakse määruse (EL) nr 575/2013 artikli 423 lõike 3 esimese lõigu kohaldamisel oluliseks, kui viimase kahe aasta jooksul oli selliste tehingute tinglik koguväärtus mis tahes ajal suurem kui 10 % määruse (EL) nr 575/2013 artikli 412 lõikes 1 osutatud likviidsete vahendite netoväljavoolust.
   2.   Lõike 1 kohaldamisel likviidsete vahendite netoväljavoolu arvutamisel jäetakse välja määruse (EL) nr 575/2013 artikli 423 lõike 3 esimeses lõigus osutatud täiendava vahendite väljavoolu komponent.
   Artikkel 2
   Sellise täiendava vahendite väljavoolu arvutamine, mis vastab negatiivse turustsenaariumi mõjust krediidiasutuse või investeerimisühingu tuletistehingutele tulenevale tagatise vajadusele
   1.   Käesoleva määruse artiklit 1 kohaldades oluliseks loetav täiendav vahendite väljavool, mis vastab negatiivse turustsenaariumi mõjust krediidiasutuse või investeerimisühingu tuletistehingutele tulenevale tagatise vajadusele, on 30 päeva suurim absoluutne tagatiste netovool määruse (EL) nr 575/2013 artikli 412 lõikes 1 osutatud likviidsuskatte nõude arvutamise kuupäevale eelnenud 24 kuu jooksul.
   2.   Krediidiasutused ja investeerimisühingud võivad tehingute sissevoolu ja väljavoolu arvestada netopõhiselt üksnes siis, kui neid täidetakse sama tasaarvestuse raamlepingu alusel. Tagatiste absoluutne netovool põhineb nii tegelikult sissevoolul kui ka väljavoolul ning tasaarvestus arvutatakse krediidiasutuse või investeerimisühingu portfelli tasandil.
   Artikkel 3
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõigis liikmesriikides.
      Brüssel, 31. oktoober 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 176, 27.6.2013, lk 1.
   
      (2)  Euroopa Parlamendi ja nõukogu 24. novembri 2010. aasta määrus (EL) nr 1093/2010, millega asutatakse Euroopa Järelevalveasutus (Euroopa Pangandusjärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/78/EÜ (ELT L 331, 15.12.2010, lk 12).